Sovesh/autoresearch-or huggingface dataset:
ଜୀବବିଜ୍ଞାନ ହେଉଛି ଜୀବନ ତଥା ଜୀବମାନଙ୍କ ଉପରେ ଗବେଷଣା କରୁଥିବା ପ୍ରାକୃତିକ ବିଜ୍ଞାନର ଏକ ଶାଖା । ଏଥିରେ ଜୀବମାନଙ୍କର ବାହ୍ଯ ଗଠନ, ଅନ୍ତର୍ଗଠନ, ଆଣବିକ ପ୍ରକ୍ରିୟା, ରାସାୟନିକ ପ୍ରକ୍ରିୟା ଇତ୍ୟାଦି ମଧ୍ଯ ଅନ୍ତର୍ଭୁକ୍ତ । 

ଜୀବବିଜ୍ଞାନ ଦୁଇଟି ଶବ୍ଦକୁ ନେଇ ଗଠିତ, ଜୀବ ଓ ବିଜ୍ଞାନ । ଜୀବ କହିଲେ ପୃଥିବୀରେ ବାସକରୁଥିବା ଯେ କୌଣସି ଜୀବନ୍ତ ପ୍ରାଣୀ ବା ଉଦ୍ଭିଦକୁ ବୁଝାଏ ଏବଂ ଜୀବ ବିଜ୍ଞାନ ସେମାନଙ୍କ ବିଷୟରେ ବିଜ୍ଞାନ ଜ୍ଞାନ ପ୍ରଦାନ କରେ ।
ବିଜ୍ଞାନର ଯେଉଁ ବିଭାଗରେ ଜୀବଜନ୍ତୁ ଏବଂ ସେମାନଙ୍କ ଗୁଣ, ଧର୍ମ ଓ ବିଶେଷତ୍ୱ ବିଷୟରେ ଆଲୋଚନା କରାଯାଏ ତାହାକୁ ଜୀବବିଜ୍ଞାନ କୁହାଯାଏ । ଏହା ଏକ ବିସ୍ତୃତ ବିଷୟ ଯାହାକି ପାଞ୍ଚୋଟି ମୂଖ୍ୟ ମତ ଉପରେ ଆଧାରିତ ।
 କୋଷ ହେଉଛି ଜୀବନ ଧାରଣାର ଏକକ 
 ନୂଆ ପ୍ରାଣୀମାନଙ୍କ ସୃଷ୍ଟି ଓ ବିଭେଦାୟନ ହେଉଛି ସୃଷ୍ଟିର ତିଆରି
 ଜିନ ହେଉଛି ବିଭେଦାୟନର ଏକକ
 କୌଣସି ଏକ ଜୀବ ଏହାର ଅବସ୍ଥାଟିକୁ ସଚଳ ରଖିବା ଲାଗି ତାହାର ଆଭ୍ୟନ୍ତରୀଣ ପରିବେଶକୁ ସେଇ ଅନୁସାରେ ରଖିଥାଏ
 ବଞ୍ଚିଥିବା ଜୀବ ଶକ୍ତି ଗ୍ରହଣ ଓ ପ୍ରବାହ କରିଥାନ୍ତି

ଆଧାର

ଅଧିକ ତଥ୍ୟ 

 
 OSU's Phylocode 
 Biology Online – Wiki Dictionary
 MIT video lecture series on biology
 Biology and Bioethics .
 Biological Systems – Idaho National Laboratory
 The Tree of Life: A multi-authored, distributed Internet project containing information about phylogeny and biodiversity.
 Using the Biological Literature Web Resources

Journal links
 PLos Biology A peer-reviewed, open-access journal published by the Public Library of Science
 Current Biology General journal publishing original research from all areas of biology
 Biology Letters A high-impact Royal Society journal publishing peer-reviewed Biology papers of general interest
 Science Magazine Internationally Renowned AAAS Science Publication – See Sections of the Life Sciences
 International Journal of Biological Sciences A biological journal publishing significant peer-reviewed scientific papers
 [http://www.press.jhu.edu/journals/perspectives_in_biology_and_medicine/index.html  Perspectives in Biology and Medicine An interdisciplinary scholarly journal publishing essays of broad relevance
 Life Science Log

ଜୀବ ବିଜ୍ଞାନ

10101001111000000010101010101010101010101010101100101010101001110010100010101010101010100101010101010101010101001010101010001010111001010010101010010101010010100101010101001010101010101010101100101000101010101001010101010010101010101010010101010010101010010101010001010111101010101010100101001011010101010101010101010101001010101010101001011110010101010101001010101001010101010101010101010101
ଦୋଳଗୋବିନ୍ଦ ନାୟକ (ଜନ୍ମ: ୮ ସେପ୍ଟେମ୍ବର ୧୯୪୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଦୋଳଗୋବିନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ଓ ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଆଳି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଦୋଳଗୋବିନ୍ଦ ନାୟକ ୧୯୪୭ ମସିହାର ସେପ୍ଟେମ୍ବର ମାସ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେଶବାନନ୍ଦ ନାୟକ ଏବଂ ପତ୍ନୀଙ୍କ ନାମ ନିହାରବାଳା ନାୟକ । ଦୋଳଗୋବିନ୍ଦଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର ।

ରାଜନୈତିକ ଜୀବନ 
ଦୋଳଗୋବିନ୍ଦ ନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ଆଧାର 

୧୯୪୭ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
କେନ୍ଦ୍ରାପଡ଼ା ଜିଲ୍ଲାର ଲୋକ
୯ମ ଓଡ଼ିଶା ବିଧାନ ସଭାର ସଭ୍ୟ
୧୧ଶ ଓଡ଼ିଶା ବିଧାନ ସଭାର ସଭ୍ୟ
ନୀର୍ଜା ଭନୋଟ (ପଞ୍ଜାବୀ: ਨੀਰਜਾ ਭਨੋਟ; ହିନ୍ଦୀ: नीरजा भनोट; ୭ ସେପ୍ଟେମ୍ବର ୧୯୬୩ - ୫ ସେପ୍ଟେମ୍ବର ୧୯୮୬) ପାନ ଆମେରିକାନ ଓୟାର୍ଲ୍ଡ ଏୟାରଓୟେଜରେ ସେବିକା ଥିଲେ। ୧୯୮୬ ମସିହାରେ ୫ ଜଣ ଆତଙ୍କବାଦୀଙ୍କଠୁ ୧୦୦ ଜଣ ଯାତ୍ରୀଙ୍କୁ ବଞ୍ଚାଇବାକୁ ଯାଇ ସେ ଗୁଳି ଖାଇଥିଲେ । Pan Am Flight 73ଟି ଆତଙ୍କବାଦୀଙ୍କଦ୍ୱାରା ଅପହରଣ କରାଯାଇଥିଲା । ମରଣୋତ୍ତର ଭାବେ ସେ ସାହସିକତା ପାଇଁ ଦିଆଯାଉଥିବା ଅଶୋକ ଚକ୍ର ପୁରସ୍କାର ପ୍ରାପ୍ତ କରିଥିବା ସବୁଠୁ କନିଷ୍ଠ ଭାରତୀୟ । ସେ ୩୭୯ ଜଣ ଯାତ୍ରୀଙ୍କ ମଧ୍ୟରୁ ୩୫୯ ଜଣଙ୍କୁ ବଞ୍ଚାଇ ପାରିଥିଲେ ଓ ଆପତ୍ତକାଳୀନ ଦ୍ୱାରଦ୍ୱାରା ଲୋକଙ୍କୁ ପଳାୟନ କରୁଥିବା ସମୟରେ ଗୁଳିମାଡ଼ରେ ତାଙ୍କର ମୃତ୍ୟୁ ହୋଇଥିଲା ।

ପ୍ରାରମ୍ଭିକ ଜୀବନ ଓ ଶିକ୍ଷା 
ଭନୋଟଙ୍କ ଜନ୍ମ ଭାରତର ଚଣ୍ଡୀଗଡ଼ଠାରେ ହୋଇଥିଲା ମାତ୍ର ସେ ମୁମ୍ବାଇଠାରେ ପ୍ରତିପାଳିତ ହୋଇଥିଲେ । ବାପା ହରୀଶ ଭନୋଟ ମୁମ୍ବାଇରେ ସାମ୍ବାଦିକ ଥିଲେ ଓ ମାତା ରମା ଭନୋଟ ଗୃହିଣୀ ଥିଲେ । ସେ ମୁମ୍ବାଇରେ ମଡେଲିଙ୍ଗରେ ପେଷା ଆରମ୍ଭ କରିଥିଲେ । ଅଭିନେତା ରାଜେଶ ଖାନ୍ନାଙ୍କ ସେ ବହୁତ ବଡ଼ ପ୍ରଶଂସକ ଥିଲେ ।

ପେଷା 
ଭନୋଟ ପାନ ଆମେରିକାନ ଉଡ଼ାଜାହାଜରେ ଫ୍ଲାଇଟ ସେବିକା ଭାବେ ୧୯୮୫ରେ କାମ ଆରମ୍ଭ କରିଥିଲେ । ନୀର୍ଜାଙ୍କ ମଡେଲିଙ୍ଗ ପେଶା ମଧ୍ୟ ଖୁବ ଭଲ ଥିଲା ।

ସମ୍ମାନ 

ଭନୋଟଙ୍କ ସାହସିକତା ପାଇଁ ଭାରତ ସରକାର ତାଙ୍କୁ ମରଣୋତ୍ତର ଭାବେ ଅଶୋକ ଚକ୍ର ସମ୍ମାନ ପ୍ରଦାନ କରିଥିଲେ । ଏହି ସମ୍ମାନ ପ୍ରାପ୍ତ କରିଥିବା ସେ ସବୁଠୁ କନିଷ୍ଠ ଭାରତୀୟ ଓ ପ୍ରଥମ ମହିଳା ଥିଲେ । 

୨୦୦୪ ମସିହାରେ ଭାରତୀୟ ଡାକ ସେବା ନୀର୍ଜାଙ୍କ ବୀରତ୍ୱର ସମ୍ମାନରେ ତାଙ୍କ ଉପରେ ଆଧାରିତ ଏକ ଡାକ ଟିକଟ ଷ୍ଟାମ୍ପ ପ୍ରକାଶ କରିଥିଲା ।

ଲୋକପ୍ରିୟତାରେ 

 ନିର୍ଜାଙ୍କ ଜୀବନୀକୁ ନେଇ ୨୦୧୬ରେ ଗୋଟିଏ ଚଳଚ୍ଚିତ୍ର ମୁକ୍ତିଲାଭ କରିଥିଲା ।

ଆଧାର 

୧୯୬୩ ଜନ୍ମ
୧୯୮୬ ମୃତ୍ୟୁ
୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଅଶୋକ ଚକ୍ର ସମ୍ମାନିତ
ବିନ୍ଦୀ ରହମାନ, ଅଭିନେତ୍ରୀ ଯିଏକି ବଙ୍ଗଳାଦେଶ କଥାଚିତ୍ର ଜଗତରେ ମୁଖ୍ୟତଃ ବେବୀ ବିନ୍ଦୀ ଭାବରେ ଜଣାଶୁଣା । ସେ ୧୯୮୨ ମସିହାରେ ଲାଲ କାଜଲ ଚଳଚ୍ଚିତ୍ର ପାଇଁ ଶ୍ରେଷ୍ଠ ଶିଶୁ କଳାକାର ଭାବରେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ ।

ବ୍ୟକ୍ତିଗତ ଜୀବନ 
ବେବୀଙ୍କର ବାପାଙ୍କ ନାମ ଅଜିଜୁର ରହମାନ, ଯିଏକି ଜଣେ ଜଣାଶୁଣା ବଙ୍ଗଳାଦେଶୀ କଥାଚିତ୍ର ନିର୍ଦ୍ଦେଶକ ଥିଲେ ।

ଅଭିନୀତ କଥାଚିତ୍ର 

 ଜନତା ଏକ୍ସପ୍ରେସ (୧୯୮୧)
 ଲାଲ କାଜଲ (୧୯୮୨)

ପୁରସ୍କାର ଏବଂ ନାମାଙ୍କନ 
ଜାତୀୟ ଚଳଚ୍ଚିତ୍ର ପୁରସ୍କାର

ଆଧାର

ବାହାର ଆଧାର 

 
ଜୀବିତ ବ୍ୟକ୍ତି
ବଙ୍ଗଳାଦେଶର ଅଭିନେତ୍ରୀ
କେର୍ଣ୍ଣିକ୍ଟେରସ ରୋଗରେ  ଶିଶୁର ରକ୍ତରେ ବିଲିରୁବିନର ମାତ୍ରା ଅଧିକ ହେତୁ ମସ୍ତିଷ୍କର କ୍ଷତି ହୋଇଥାଏ । ପ୍ରାରମ୍ଭିକ ଲକ୍ଷଣଗୁଡ଼ିକରେ ଖୁଏଇବା ଅସୁବିଧା,  କାର୍ଯ୍ୟକଳାପ ହ୍ରାସ, ଜଣ୍ଡିସ୍ ଏବଂ ବାନ୍ତି ହୋଇପାରେ ।  ରୋଗ ଜଟିଳ ହେଲେ ବାତ, ସେରେବ୍ରାଲ୍ ପାଲ୍‌ସି, ଶ୍ରବଣ ଶକ୍ତି ହ୍ରାସ, ଦୃଷ୍ଟି ଶକ୍ତି ସମସ୍ୟା, ଦାନ୍ତରେ ସମସ୍ୟା ଏବଂ ବୌଦ୍ଧିକ ଅକ୍ଷମତା ହୋଇପାରେ । 

ବିପଦ କାରକଗୁଡ଼ିକ ମଧ୍ୟରେ ଅବଧିପୂର୍ବ ପ୍ରସବ, ଗାଢ଼ ଚର୍ମ, ଜନ୍ମ ସମୟରେ କ୍ଷତ ଚିହ୍ନ, ଆରଏଚ ରୋଗ, ସ୍ୱଳ୍ପ ଖାଇବା ଏବଂ କେତେକ ଜେନେଟିକ୍ ଅବସ୍ଥା ହୋଇପାରେ ।   ଅନ୍ୟାନ୍ୟ ବିପଦ ମଧ୍ୟରେ କମ୍ ଆଲବୁମିନ, ସେପସିସ ଏବଂ ସେଫଟ୍ରାଇଆକ୍ସୋନ ଏବଂ ଆସ୍ପିରିନ୍ ପରି କେତେକ ଔଷଧର ବ୍ୟବହାର ଯୋଗୁ ହୋଇପାରେ । ଅନ୍ତର୍ନିହିତ କାର୍ଯ୍ୟଶୈଳୀରେ କେନ୍ଦ୍ରୀୟ ସ୍ନାୟୁ ପ୍ରଣାଳୀରେ ପ୍ରବେଶ କରୁଥିବା ବିଲିରୁବିନ, ମସ୍ତିଷ୍କ କୋଷଗୁଡ଼ିକୁ ବିଷାକ୍ତ କରିଥାଏ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ; ତଥାପି, କେବଳ ଶବ ବ୍ୟବଚ୍ଛେଦ ସମୟରେ ନିଶ୍ଚିତ କରାଯାଇପାରିବ ।

ପ୍ରତିରୋଧରେ ନବଜାତ କାମଳ ନିମନ୍ତେ ହାଲୁକା ଥେରାପି, ଅଧିକ ଦୁଗ୍ଧ ଗ୍ରହଣ, ଏବଂ ବେଳେବେଳେ ବିନିମୟ ଟ୍ରାନ୍ସଫ୍ୟୁଜନ୍ ଚିକିତ୍ସା କରାଯାଏ । ଥରେ କ୍ଷତି ଘଟିବା ପରେ ଏହା ନିମନ୍ତେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ । ଏହି ପରିପ୍ରେକ୍ଷୀରେ ଲକ୍ଷଣଗତ ଏବଂ ସହାୟକ ଯତ୍ନ ଆବଶ୍ୟକ ହୁଏ । ଜଟିଳତା ଗୁଡ଼ିକ ପ୍ରାୟ ସ୍ଥାୟୀ ହୋଇଯାଏ । ବିକାଶଶୀଳ ଦେଶମାନଙ୍କରେ ପ୍ରାୟ ୧୫% ନବଜାତ ଶିଶୁଙ୍କର କେର୍ଣ୍ଣିକ୍ଟେରସ ଯୋଗୁ ମୃତ୍ୟୁ  ହୋଇଥାଏ । 

କେର୍ଣ୍ଣିକ୍ଟେରସ ରୋଗ କ୍ୱଚିତ ହୁଏ, ୧୦୦,୦୦୦ ନବଜାତ ଶିଶୁଙ୍କ ମଧ୍ୟରୁ ପ୍ରାୟ ୦.୨ରୁ ୨.୭ ଜଣକୁ ପ୍ରଭାବିତ କରିଥାଏ ।  ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଯୁକ୍ତରାଷ୍ଟ୍ରରେ କଳା ଶିଶୁମାନେ ଧଳା ଅପେକ୍ଷା ଅଧିକ ପ୍ରଭାବିତ ହୁଅନ୍ତି ।  ଏହି ଅବସ୍ଥା ୧୯୦୪ ମସିହାରେ ଖ୍ରୀଷ୍ଟିଆନ ଜର୍ଜ ସ୍ମୋର୍ଲଙ୍କଦ୍ୱାରା ନାମିତ ହୋଇଥିଲା, ଯଦିଓ ଏହା ପୂର୍ବରୁ ୧୮୭୫ ମସିହାରେ ଜୋହାନ୍ସ ଅର୍ଥଙ୍କଦ୍ୱାରା ବର୍ଣ୍ଣନା କରାଯାଇଥିଲା ।

ଆଧାର 

ଚିକିତ୍ସା ବିଜ୍ଞାନ
କନକ ଚଢ଼େଇ (ଇଂରାଜୀ ଭାଷାରେ White-throated Fantail, ଜୀବବିଜ୍ଞାନ ନାମ Rhipidura albicollis) ଚଟିଆ ପରି ଦେଖାଯାଉଥିବା ଏକ କ୍ଷୁଦ୍ରାକାର ପକ୍ଷୀ । ଏହି ପକ୍ଷୀ ଦକ୍ଷିଣ ଏସିଆର କ୍ରାନ୍ତୀୟ ଅଞ୍ଚଳରେ ହିମାଳୟରୁ ଆରମ୍ଭ କରି ଭାରତ, ବଙ୍ଗଳାଦେଶରୁ ପୂର୍ବ ଦିଗରେ ଇଣ୍ଡୋନେସିଆ ପର୍ଯ୍ୟନ୍ତ ବିଭିନ୍ନ ବୁଦାଳିଆ ଜଙ୍ଗଲ, ଘଞ୍ଚ ଜଙ୍ଗଲ ଓ କୃଷିକ୍ଷେତ୍ର ଆଦି ଅଞ୍ଚଳରେ ଦେଖିବାକୁ ମିଳେ । ଛାତିରେ ଧଳା ଛିଟଦାଗଯୁକ୍ତ ଆଉ ଏକ ଫ୍ୟାନଟେଲ୍ ଚଢ଼େଇ ପ୍ରଜାତି ଧୋବଚମ୍ପା (R. albogularis) ବହୁ ଦିନ ପର୍ଯ୍ୟନ୍ତ କନକ ଚଢ଼େଇର ଏକ ଉପପ୍ରଜାତି ବୋଲି ଧାରଣା ରହିଥିଲା ।

ବିବରଣୀ 
ପୂର୍ଣ୍ଣବୟସ୍କ ଏକ କନକ ଚଢ଼େଇର ଶରୀର ହାରାହାରି ୧୯ ସେଣ୍ଟିମିଟର ଲମ୍ବା । ଏହାର ଲାଞ୍ଜର ରଙ୍ଗ ଗାଢ଼ ଓ ତାହା ବିଞ୍ଛଣା ପରି ମେଲାଇ ହୋଇଥାଏ । କନକ ପକ୍ଷୀର ଲାଞ୍ଜର ଅଗ, ଭ୍ରୂଲତା ଓ କଣ୍ଠ ଧଳା ରଙ୍ଗର ହୋଇଥାଏ । କନକ ଚଢ଼େଇର ବିଭିନ୍ନ ଉପପ୍ରଜାତିର ରଙ୍ଗରେ କିଛି ତାରତମ୍ୟ ଦେଖାଦେଇପାରେ । ହିମାଳୟ ଅଞ୍ଚଳରେ ପରିଲକ୍ଷିତ R. a. canescans ଉପପ୍ରଜାତିର ପକ୍ଷୀଙ୍କ ଦେହ ସିଲଟ ପରି ରଙ୍ଗର, ଆଖି ନିକଟରେ ଚସମା ପରି ଆବରଣ, ଧଳା ଭ୍ରୂଲତା ଓ ଧଳା କଣ୍ଠ ରହିଥାଏ ।  

ଭାରତରେ ଏହି ପକ୍ଷୀକୁ ବିଭିନ୍ନ ସ୍ଥାନୀୟ ନାମ ଦିଆଯାଇଛି; ଯଥା - ଆସାମୀ ଭାଷାରେ ଏହି ପକ୍ଷୀର ନାମ ହେଉଛି ନାସୋନି ସୋରାଇ ।

ବ୍ୟବହାର 
ଗଛରେ ନିଜର ନୀଡ଼ ବାନ୍ଧି କନକ ପକ୍ଷୀ ସେଥିରେ ୩ଟି ଅଣ୍ଡା ଦେଇଥାଏ । ଏହାର ଅଣ୍ଡାଗୁଡ଼ିକ ପ୍ରାୟ ୨ ସେଣ୍ଟିମିଟର ଲମ୍ବା । ଅଣ୍ଡାଗୁଡ଼ିକର ରଙ୍ଗ ଧଳା ଓ ତାହା ମଝି ଆଡ଼କୁ ମାଟିଆ ରଙ୍ଗର ଛିଟ ଦାଗ ରହିଥାଏ ।  

କନକ ଚଢ଼େଇ ଏକ କୀଟଭକ୍ଷୀ ପକ୍ଷୀ । ଭୂମିରେ ବା ବୁଦା ଭିତରେ ବିଚରଣ କରୁଥିବା ବେଳେ ଏହା ନିଜର ଲାଞ୍ଜର ପରଗୁଡ଼ିକୁ ବିଞ୍ଛଣା ପରି ଖୋଲି ରଖିଥାଏ । 

ଏହି ପକ୍ଷୀ ପ୍ରତି ବର୍ଷ ନିଜ ଗୋଟିଏ ପ୍ରକାରର ରାବ ବା ଗୀତର ସ୍ୱରକୁ ଏକ ଅନୁକ୍ରମରେ ଟିକିଏ ଲେଖାଏଁ ବଦଳାଉଥାଏ । ୪-୫ ବର୍ଷ ପରେ ପକ୍ଷୀର ଗୀତ ଅନେକାଂଶରେ ବଦଳିଯାଏ । ଡେଣାରେ ଛିଟଦାଗ ରହିଥିବା ଆଉ ଏକ ଫ୍ୟାନଟେଲ୍ ପକ୍ଷୀ ପ୍ରଜାତି R. aureola ସହିତ କନକ ପକ୍ଷୀ ଏକା ପରିବାସରେ ରହିଥାନ୍ତି । ଅଣ୍ଡିରା କନକ ପକ୍ଷୀର ଡାକରୁ ଏମାନଙ୍କୁ ଠଉରାଇବା ସହଜ ହୋଇଥାଏ । ବେଳେବେଳେ ରିପିଡ୍ୟୁରା ଅରିଓଲା ପ୍ରଜାତିର ଡାକ କନକ ପକ୍ଷୀର ଡାକର ଭ୍ରମ ସୃଷ୍ଟି କରିଥାଏ । କିନ୍ତୁ ଅରିଓଲା ପକ୍ଷୀର ଶରୀରର ନିମ୍ନାଂଶ ଧଳା ଓ ତାହାର ଡେଣାରେ ଦୁଇ ଧାଡ଼ି ଧଳା ଦାଗ ରହିଥାଏ ।

ଗ୍ୟାଲେରି

ଆଧାର 

 Birds of India by Grimmett, Inskipp and Inskipp, 

ପକ୍ଷୀ
ଦୈତ୍ୟାରି ପଣ୍ଡା (ଦୈତାରି ପଣ୍ଡା ଭାବେ ମଧ୍ୟ ଜଣା) (*୧୯୫୬) ଜଣେ ଯାତ୍ରା କଳାକାର । ସେ ମୁଖ୍ୟତଃ ଖଳନାୟକ ଭୂମିକାରେ ଅଭିନୟ କରନ୍ତି ।

ପ୍ରାରମ୍ଭିକ ଜୀବନ
ଦୈତ୍ୟାରି ବାଲେଶ୍ୱର ଜିଲ୍ଲା ଔପଦା ବ୍ଳକ ଅନ୍ତର୍ଗତ ଦୁଖଣ୍ଡ ଗାଆଁରେ ୧୯୫୬ ମସିହାରେ ଜନ୍ମଗ୍ରହଣ କରିଥିଲେ । ଘରର ଆର୍ଥିକ ଅବସ୍ଥା ଭଲ ନଥିବାରୁ କେବଳ ସପ୍ତମ ଶ୍ରେଣୀଯାଏଁ ପାଠ ପଢ଼ିଥିଲେ । ଘରର ଆର୍ଥିକ ଅବସ୍ଥା ସୁଧାରିବା ନିମନ୍ତେ ବାପାଙ୍କ  ପରି କର୍ମକର୍ମାଣି ଓ ଚାଷ କାମ କରିଥିଲେ । କିଛି ଦିନ ନିମନ୍ତେ ସେ କଲିକତାରେ ମଧ୍ୟ କାମ କରିଥିଲେ । ପରେ ନୀଳଚକ୍ର ଅପେରାର ନିତ୍ୟାନନ୍ଦ ପାଢୀଙ୍କ ପରାମର୍ଶରେ ରଘୁନାଥ ପଣ୍ଡାଙ୍କ 'ନୀଳଚକ୍ର' ଅପେରାରେ ପ୍ରଥମେ ଯୋଗଦେଇଥିଲେ । ନୀଳଚକ୍ରରେ ତାଙ୍କ ଅଭିନୀତ ପ୍ରଥମ ନାଟକ ଥିଲା 'ରୋହିଲା ନବାବ', ଏଥିରେ ସେ ସେନାପତି ଭୂମିକାରେ ଅଭିନୟ କରିଥିଲେ । ସେହିପରି 'ରାମ ରହିମ' ନାଟକରେ ସେ ଆଲି ହୋସେନ ଚରିତ୍ରରେ ଅଭିନୟ କରିଥିଲେ । ଏହା ପରେ ଖଇରାରେ ଜନ୍ମ ନେଇଥିବା ହରଗୌରୀ କଳାନିକେତନରେ ଯୋଗଦେଇ 'କାହ୍ନୁ', 'କଳାପାହାଡ଼' ଓ 'ତଅପୋଈ' ପ୍ରଭୃତି ନାଟକରେ ଅଭିନୟ କରିଥିଲେ । କଳାନିକେତନ ପରେ ସେ ଡୁଙ୍ଗୁରାର 'ଶ୍ରୀଦୁର୍ଗା ଗଣନାଟ୍ୟ', ଚାନ୍ଦୋଳର 'ଅନ୍ନପୂର୍ଣ୍ଣା ଗଣନାଟ୍ୟ', ଶ୍ରୀଦୁର୍ଗା ଅପେରା ତଥା ବିଜୟ କେତନ ମଙ୍ଗରାଜଙ୍କ ଯାତ୍ରାଦଳରେ ଯୋଗଦେଇଥିଲେ ।

ଭିନ୍ନ ଅଭିନୟ ଛାପ
ଦୈତ୍ୟାରି ନିଖୁଣ ଖଳନାୟକ ଭୂମିକା ତୁଲାଇବା ବେଳେ ଅନେକ ସ୍ଥାନରେ ଦର୍ଶକମାନଙ୍କଠାରୁ ଗାଳି ଶୁଣନ୍ତି। ଦର୍ଶକ ଦୃଶ୍ୟ ଚାଲୁଥିବା ସମୟରେ ମଞ୍ଚ ଉପରକୁ ଟେକାପଥର ମାଡ଼ କରିଥାନ୍ତି । ମଞ୍ଚ ଉପରେ ଜୀବନ୍ତ କୁକୁଡ଼ାକୁ ମାରି ରକ୍ତ ପିଇବା ଦୃଶ୍ୟ ଦର୍ଶକଙ୍କୁ ତାଟକା କରିଦିଏ । ତାଙ୍କ ଅଭିନୀତ ବଳାତ୍କାର ଦୃଶ୍ୟ ଦେଖିବା ଲାଗି ଯୁବକମାନେ ବ୍ୟାକୁଳ ହୁଅନ୍ତି । ନବେ ଦଶକରେ ତାଙ୍କ ଅତି ପରିଚିତ ସଂଳାପ "ଶାଗୁଣା ଖୁମ୍ପିଦେବ" ପ୍ରତିଟି ଓଡ଼ିଆଙ୍କ ମନକୁ ଛୁଇଁ ଯାଇଥିଲା ।

ଚର୍ଚ୍ଚାରେ
ତାଙ୍କ ଅଭିନୀତ ,ଶାଗୁଣା ବସିଛି ଡେଣା ମେଲାଇ ଓ 'କଉଡ଼ି ଖେଳ'କୁ ଅଧିକ ଚର୍ଚ୍ଚିତ ଯାତ୍ରା ଏବଂ ଶେଷ୍ଠ ଅଭିନୟ ଭାବେ ଧରାଯାଏ । 'ହରି ଓଁ ମୁଁ କେନ୍ଦ୍ରାପଡ଼ା ବାବା' ଖଣ୍ଡଗିରି ଯାତ୍ରା ମହାସମର-୨୦୧୬ରେ ୧୬ଲକ୍ଷ ଟଙ୍କାର ବ୍ୟବସାୟ କରି ରେକର୍ଡ଼ କରିଥିଲା । ୨୦୧୫ ବର୍ଷର ଚର୍ଚ୍ଚିତ ଖବର ଉପରେ ଆଧାରିତ ଯାତ୍ରା ତଥା ସାରଥୀ ବାବାଙ୍କ ଭଣ୍ଡ କାରନାମା ଉପରେ ପର୍ଯ୍ୟବସିତ ଏହି ଯାତ୍ରାରେ ସେ ମୂଖ୍ୟ ଭୂମିକାରେ ଅଭିନୟ କରିଥିଲେ । ଏହି ଯାତ୍ରାର ଗୋଳକୁଣ୍ଡା ଦୃଶ୍ୟ ଆକର୍ଷଣୀୟ ଥିଲା । ୨୦୧୬ ମସିହାରେ ଦୈତାରି ମାଇଚିଆ ଗୋଖେଇ ସାହୁ ନାଟକରେ ଜଣେ କିନ୍ନର ଭୂମିକାରେ ଅଭିନୟ କରି ସବୁଶ୍ରେଣୀର ଦର୍ଶକ ମାନଙ୍କଦ୍ୱାରା ଆଦୃତ ହୋଇଥିଲେ । ଦୈତାରି କୋଣାର୍କ ଗଣନାଟ୍ୟରେ ସବୁଠାରୁ ଅଧିକ ଦିନ ଧରି ଅଭିନୟ କରୁଛନ୍ତି ।

ଆଧାର

ଅଧିକ ତଥ୍ୟ
 
୧୯୫୬ ଜନ୍ମ
ଜୀବିତ ବ୍ୟକ୍ତି
ବାଲେଶ୍ୱର ଜିଲ୍ଲାର ଲୋକ
ଅଭିନେତା
ଓଡ଼ିଆ ଯାତ୍ରା ଅଭିନେତା
ଓଡ଼ିଆ କଥାଚିତ୍ର ଅଭିନେତା
ଓଡ଼ିଆ ଦୂରଦର୍ଶନ ଅଭିନେତା
ମଙ୍ଗଳବାର ହେଉଛି ସପ୍ତାହର ତୃତୀୟ ଦିନ । ଏହା ସୋମବାର ପରେ ଏବଂ ବୁଧବାର ପୂର୍ବରୁ ଆସିଥାଏ  । ମଙ୍ଗଳବାରର ନାମ ମଙ୍ଗଳ ଶବ୍ଦରୁ ଉତ୍ପନ୍ନ ହୋଇଛି ଯାହାର ଅର୍ଥ ହେଉଛି ଶୁଭ । ମଙ୍ଗଳ ମଧ୍ୟ ସୌର ପ୍ରଣାଳୀରେ ଏକ ଗ୍ରହର ନାମ । 

 ମଙ୍ଗଳ ଅର୍ଥ ପବିତ୍ର ଏବଂ ଶୁଭ , ତେଣୁ ମଙ୍ଗଳବାରରେ ହିନ୍ଦୁମାନେ ଯେ କୌଣସି କାର୍ଯ୍ୟ ଆରମ୍ଭ କରିବା ଶୁଭ ବୋଲି ବିବେଚନା କରନ୍ତି ।
 ଗ୍ରୀସ୍ ଏବଂ ସ୍ପେନରେ ମଙ୍ଗଳବାର ଯେ କୌଣସି କାର୍ଯ୍ୟ ପାଇଁ ଅଶୁଭ ବୋଲି ବିବେଚନା କରାଯାଏ । ସେମାନଙ୍କର ପାରମ୍ପାରିକ ବିଚାର ଅନୁଯାୟୀ ମଙ୍ଗଳବାର ଦିନ ଯାତ୍ରା କରିବା କିମ୍ବା ବିବାହ କରିବା ଉଚିତ ନୁହେଁ ।

ଆନ୍ତର୍ଜାତୀୟ ମାନକ ISO 8601 ଅନୁଯାୟୀ, ସୋମବାର ହେଉଛି ସପ୍ତାହର ପ୍ରଥମ ଦିନ; ଏହି ହିସାବରେ, ମଙ୍ଗଳବାର ସପ୍ତାହର ଦ୍ୱିତୀୟ ଦିନ । କେତେକ ସାଧାରଣ ବ୍ୟବହୃତ କ୍ୟାଲେଣ୍ଡର ଅନୁଯାୟୀ, ବିଶେଷତଃ ଯୁକ୍ତରାଷ୍ଟ୍ରରେ ରବିବାର ହେଉଛି ସପ୍ତାହର ପ୍ରଥମ ଦିନ, ତେଣୁ ମଙ୍ଗଳବାର ସପ୍ତାହର ତୃତୀୟ ଦିନ । ଇସଲାମିକ ଦେଶମାନଙ୍କରେ, ଶନିବାର ହେଉଛି ସପ୍ତାହର ପ୍ରଥମ ଦିନ ଏବଂ ତେଣୁ ମଙ୍ଗଳବାର ହେଉଛି ସପ୍ତାହର ଚତୁର୍ଥ ଦିନ ।

ଆଧାର 

ସପ୍ତାହ
ସୋଟାଲୋଲ (ଇଂରାଜୀ ଭାଷାରେ Sotalol) ଏକ ଔଷଧ ଯାହା ଅନିୟମିତ ହୃତ୍ ସ୍ପନ୍ଦନର (abnormal heart rhythms) ଚିକିତ୍ସା ଓ ପ୍ରତିଷେଧ ନିମନ୍ତେ ବ୍ୟବ‌ହୃତ ହୁଏ । . ଉଲ୍ଲେଖନୀୟ ଅନିୟମିତ ହୃତ୍ ସ୍ପନ୍ଦନ ଥିଲେ ଓ ସମ୍ଭାବ୍ୟ ସାଂଘାତିକ ପାର୍ଶ୍ୱ ପ୍ରତିକ୍ରିୟା ଆଶଙ୍କା ଥିଲେ ଏହି ଔଷଧ ଦେବେକୁ ସୁପାରିସ କରାଯାଏ । ଦୀର୍ଘକାଳୀନ ବ୍ୟବ‌ହାର ଫଳରେ ଏହି ରୋଗ ଯୋଗୁ ହେଉଥିବା ମୃତ୍ୟୁ ସଙ୍କଟ କମିବା ପ୍ରମାଣ ମିଳୁନି । ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ ।

ସୋଟାଲୋଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଧୀର ହୃଦ୍‌ଗତି (slow heart rate), ଛାତି ଯନ୍ତ୍ରଣା (chest pain), ଅଳ୍ପ ରକ୍ତ ଚାପ (low blood pressure), ଥକ୍କା ଅନୁଭବ, ମୁଣ୍ଡ ଓଜନିଆ, ଅଣନିଶ୍ୱାସୀ, ଦୃଷ୍ଟି ସମସ୍ୟା, ବାନ୍ତି ଓ ଫୁଲା (swelling) ହୋଇପାରେ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟା ହେଲେ ପ୍ରଲମ୍ବିତ କ୍ୟୁଟି ବା ବ୍ରୋଙ୍କୋସ୍ପାଜ୍ମ ହୋଇପାରେ ।  ସୋଟାଲୋଲ ଏକ ବିଟା ବ୍ଲକର ନନ୍ ସିଲେକ୍ଟିଭ ଏଜେଣ୍ଟ (beta-adrenergic receptor blocker), ଯାହାର କ୍ଲାସ ୨ (class II) ଓ କ୍ଲାସ ୩ (class III antiarrhythmic) ଗୁଣ ଥାଏ । 

ସୋଟାଲୋଲ ସନ ୧୯୬୪ରେ ବର୍ଣ୍ଣନା କରାଯାଇଥିଲା ଓ ସନ ୧୯୭୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ (United Kingdom) ଏନଏଚଏସକୁ (NHS) ଏହାର ଏକ ମାସର ଡୋଜ ପିଛା ପ୍ରାୟ ୫ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧୧ ଆମେରିକୀୟ ଡଲାର ଥିଲା । ସନ ୨୦୧୬ରେ ଏହାର ୧ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୭୦ତମ ସ୍ଥାନରେ ଥଲା ।

ଆଧାର

ବାହ୍ୟ ଲିଙ୍କ
DailyMed by the NIH

ଔଷଧ
ଚିକିତ୍ସା ବିଜ୍ଞାନ
ଆକିଲେସ ଟେଣ୍ଡିନାଇଟିସ (ଇଂରାଜୀ ଭାଷାରେ Achilles tendinitis, ଅନ୍ୟ ନାମ ଆକିଲେସ ଟେଣ୍ଡିନୋପାଥି/ Achilles tendinopathy) ଏକ ରୋଗ ଯେଉଁଥରେ ବଳାଗଣ୍ଠି (ankle) ପଛ ପାଖରେ ଥିବା ଆକିଲେସ ଟେଣ୍ଡନର (Achilles tendon) ପ୍ରଦାହକୁ ବୁଝାଏ ।  ଏହି ରୋଗର ଲକ୍ଷଣରେ ଟେଣ୍ଡନ ଚାରିପାଖ ଫୁଲିଯାଏ ଓ ଯନ୍ତ୍ରଣା ହୁଏ ।  ବ୍ୟାୟାମ ଆରମ୍ଭ କଲାବେଲଳେ ଯନ୍ତ୍ରଣା ଅଧିକ ଥାଏ ଓ ତା'ପରେ କମିଯାଏ । ବଳାଗଣ୍ଠି ଶକ୍ତ ବା ସ୍ଟିଫ  ହୋଇଯାଇପାରେ । ଧୀରେ ଧୀରେ ଏ ରୋଗ ଆରମ୍ଭ ହୁଏ ।
 

ଅତ୍ୟଧିକ ଦୌଡ଼ିଲେ (running) ଏହି ରୋଗ ହୁଏ । ଏହି ରୋଗ ସଙ୍କଟ ଆଣିବାରେ ଆଘାତ, ବ୍ୟାୟାମ ଅଭାବ, ହାଇହିଲ ଜୋତା (high-heel shoes), ରିଉମାଟଏଡ ଆର୍ଥ୍ରାଇଟିସ, ଫ୍ଲୋରୋକୁଇନୋଲିନ (fluoroquinolone)ଓ ସ୍ଟିରଏଡ (steroid) ଶ୍ରେଣୀର ଔଷଧ ଆଦି ସ‌ହାୟକ ହୁଅନ୍ତି । ଲକ୍ଷଣ ଓ ଶାରୀରିକ ପରୀକ୍ଷା (examination) କରି ରୋଗ ନିର୍ଣ୍ଣୟ ସମ୍ଭବ ହୁଏ ।
 

ବ୍ୟାୟାମ ଓ ପେଶୀପ୍ରସାର କଲେ ଏହାର ପ୍ରତିଷେଧ ହେବା କଥା କୁହାଗଲେ ମଧ୍ୟ ପ୍ରକୃତରେ ସେମିତି କିଛି ପ୍ରମାଣ ମିଳୁନାହିଁ ।    ବିଶ୍ରାମ, ବରଫ ଓ ଏନଏସଏଆଇଡି (non-steroidal antiinflammatory agents), ଫିଜିକାଲ ଥେରାପି (physical therapy) ସାହାଯ୍ୟରେ ଏହାର ଚିକିତ୍ସା କରାଯାଏ । ହିଲ ଲିଫ୍ଟ (heel lift) ବା ଅର୍ଥୋଟିକ (:en:orthotics) ବ୍ୟବ‌ହାର କଲେ ଉପକାର ମିଳେ ।  ଚିକିତ୍ସାରେ ୬ ମାସ ରହିବା ସତ୍ତ୍ୱେ ଉପଶମ ନହେଲେ ଅପରେଶନ କରାଯାଇପାରେ ।

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ
ଭର୍ତ୍ତୃହରି ମହତାବ (ଜନ୍ମ: ୮ ସେପ୍ଟେମ୍ବର ୧୯୫୭) ଜଣେ ଭାରତୀୟ ରାଜନୀତିଜ୍ଞ । ସେ ବିଜୁ ଜନତା ଦଳ ରାଜନୈତିକ ଦଳରେ ସକ୍ରିୟ କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ୧୯୯୮ ଭାରତୀୟ ସାଧାରଣ ନିର୍ବାଚନରେ ସେ କଟକ ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାର ୧୨ଶ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୧୯୯୯, ୨୦୦୪, ୨୦୦୯, ୨୦୧୪ ଏବଂ ୨୦୧୯ ଭାରତୀୟ ସାଧାରଣ ନିର୍ବାଚନରେ ସେହି କଟକରୁ ଯଥାକ୍ରମେ ୧୩ଶ, ୧୪ଶ, ୧୫ଶ, ୧୬ଶ ଏବଂ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ । ୨୦୧୭ ମସିହାରେ ତାଙ୍କୁ ଭାରତର ସଂସଦରେ ପୁରସ୍କୃତ କରାଯାଇଥିଲା । ତାଙ୍କ ବକୃତାରେ ଉତ୍ତମ ପ୍ରଦର୍ଶନ ପାଇଁ ତାଙ୍କ ୨୦୧୭ ଓ ୨୦୧୮ ମସିହାରେ ସଂସଦ ରତ୍ନ ପୁରସ୍କାର ପ୍ରଦାନ କରାଯାଇଥିଲା ।

ଜନ୍ମ, ପରିବାର ଓ ଶିକ୍ଷା 
ଭର୍ତ୍ତୃହରି ମହାତାବ ୧୯୫୭ ମସିହା ସେପ୍ଟେମ୍ବର ମାସ ୮ ତାରିଖରେ ଭଦ୍ରକ ଜିଲ୍ଲା ଅନ୍ତର୍ଗତ ଆଗରପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହରେକୃଷ୍ଣ ମହତାବ ହେଉଛନ୍ତି ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନର ଜଣେ ସଂଗ୍ରାମୀ ତଥା ସ୍ୱାଧୀନତା ଓଡ଼ିଶାର ପ୍ରଥମ ପ୍ରଧାନମନ୍ତ୍ରୀ । ଭର୍ତ୍ତୃହରି ମହାଶ୍ୱେତା ମହତାବଙ୍କୁ ବିବାହ କରିଥିଲେ । ସେ ପେଶାରେ ଜଣେ ପତ୍ରକାର ।

ରାଜନୈତିକ ଜୀବନ 
ଭର୍ତ୍ତୃହରି ୧୯୯୮ ମସିହା ଭାରତୀୟ ସାଧାରଣ ନିର୍ବାଚନରେ କଟକ ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭା ପାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ୧୩ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ଲଗାତାର ଭାବରେ ଏହି ନିର୍ବାଚନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ ।

ଆଧାର 

ଭଦ୍ରକ ଜିଲ୍ଲାର ଲୋକ
କଟକ ଜିଲ୍ଲାର ଲୋକ
ବିଜୁ ଜନତା ଦଳ ରାଜନେତା
୧୬ଶ ଲୋକ ସଭା ସଭ୍ୟ
୧୫ଶ ଲୋକ ସଭା ସଭ୍ୟ
୧୪ଶ ଲୋକ ସଭା ସଭ୍ୟ
୧୩ଶ ଲୋକ ସଭା ସଭ୍ୟ
୧୨ଶ ଲୋକ ସଭା ସଭ୍ୟ
ଜୀବିତ ବ୍ୟକ୍ତି
୧୯୫୭ ଜନ୍ମ
୧୭ଶ ଲୋକ ସଭା ସଭ୍ୟ
କାଳିକାମ୍ବଲ ମନ୍ଦିର ଏକ ହିନ୍ଦୁ ମନ୍ଦିର ଯାହା ଶ୍ରୀ କାଲିଗାମ୍ବାଲ (କାମାକ୍ଷୀ) ଓ ପ୍ରଭୁ କମଦେଶ୍ୱରଙ୍କୁ ସମର୍ପିତ ହୋଇଛି । ଭାରତରେ ଥିବା ତାମିଲନାଡୁ ପ୍ରଦେଶର ଜର୍ଜ ଟାଉନରେ ଅବସ୍ଥିତ ।  ଜର୍ଜ ଟାଉନର ଏକ ମୂଖ୍ୟ ଅର୍ଥନୈତିକ ଥାମ୍ବୁଚେଟ୍ଟି ରାସ୍ତାରେ ଏହି ମନ୍ଦିର ଅଛି ।

ଇତିହାସ 

ଏହି ମନ୍ଦିର ପ୍ରଥମେ ଏବେକାର ଫୋର୍ଟ ସେଣ୍ଟ ଜର୍ଜ ପାଖରେ ସମୁଦ୍ର କୂଳରେ ଥିଲା । ସେଠାରେ ଇଷ୍ଟ ଇଣ୍ଡିଆ କମ୍ପାନୀ ଫୋର୍ଟ କରିବାରୁ ମନ୍ଦିରକୁ ବର୍ତ୍ତମାନର ସ୍ଥାନରେ ୧ ମାର୍ଚ୍ଚ ୧୬୪୦ ମସିହାରେ ଅବସ୍ଥାପିତ କରାଯାଇଥିଲା ଓ ୧୬୭୮ ମସିହା ପର୍ଯ୍ୟନ୍ତ ମନ୍ଦିର ତିଆରି କାମ ଚାଲିଥିଲା । ମରହଟ୍ଟା ସାମ୍ରାଜ୍ୟର ଛତ୍ରପତି ଶିବାଜି ଏହି ମନ୍ଦିର ଦେଖିବାକୁ ୧୬୭୭ ମସିହାର ୩ ଅକ୍ଟୋବର ତାରିଖରେ ଆସିଥିଲେ । ପୂର୍ବରୁ ଥିବା ଭୟାନକ କାମାକ୍ଷୀ ଦେବୀଙ୍କ ପ୍ରତିମୂର୍ତ୍ତି ବଦଳରେ ଶାନ୍ତସ୍ୱରୁପା କାମାକ୍ଷୀ ପ୍ରତିମୂର୍ତ୍ତି ରଖିବାକୁ ଆଦି ଶଙ୍କର ଉପଦେଶ ଦେଇଥିଲେ ।  ବିଂଶ ଶତାବ୍ଦୀର ପ୍ରଥମ ଭାଗରେ ତାମିଲ କବି ସୁବ୍ରମନ୍ୟମ ଭାରତୀ ନିୟମିତ ଏହି ମନ୍ଦିରକୁ ଯାଉଥିଲେ ।

ତାମିଲ ଭକ୍ତି ଶ୍ଳୋକ ଉଲ୍ଲମ ଉରୁଗୁଥାଇୟା ୧୯୫୨ ମସିହାରେ ଅନ୍ଦାବନ ପିଚ୍ଚି ଲେଖିଥିଲେ ଓ ମନ୍ଦିର ପ୍ରାଙ୍ଗଣରେ ସ୍ୱର ଦେଇଥିଲେ ।

୧୯୮୦ ମସିହାରେ ୧୦ ମିଟର ଉଚ୍ଚ ଗମ୍ବୁଜ ରାଜଗୋପୁରମ ଯୋଗ କରାଯାଇଥିଲା । ଗମ୍ବୁଜ ତିଆରି କାମ ୨୨ ଜାନୁଆରୀ ୧୯୭୬ରୁ ଆରମ୍ଭ ହୋଇ ୨୧ ଜାନୁଆରୀ ୧୯୮୩ରେ ଶେଷ ହୋଇଥିଲା । ୨୦୧୪ ମସିହାରେ ଅଧିକ କାମ କରାଯାଇଥିଲା । ଦେବୀଙ୍କୁ ଫୋର୍ଟ ପାଖରେ ଥିବା ହେତୁ କୋଟ୍ଟାଇ ଆମ୍ମା (କୋଟ୍ଟାଇ ଅର୍ଥ ଦୁର୍ଗ ବା ଫୋର୍ଟ) ଓ ଚେନାମ୍ମା (ଚେନଠୁରାମ ବା ସେନଠୁରାମ) ମଧ୍ୟ କୁହାଯାଏ ।

ମନ୍ଦିର

ମୁଖ୍ୟ ଦେବୀଙ୍କ ମୁଖ ପଶ୍ଚିମ ଦିଗକୁ ଅଛି । କିମ୍ବଦନ୍ତୀ ଅନୁସାରେ ଦେବୀଙ୍କୁ ଅର୍ଦ୍ଧ-ଦେବତା, ଓ ବ୍ୟାସ, ଅଗସ୍ତ୍ୟ, ଅଙ୍ଗିରା, ପୁଲସତ୍ୟ ଭଳି ସନ୍ଥ ଓ ବରୁଣ ମଧ୍ୟ ପୂଜା କରିବାକୁ ଆସନ୍ତି । ମୂଖ୍ୟ ଦେବୀଙ୍କ ପାଦ ପାଖରେ ତିରୁସିରନ ବା ଶ୍ରୀ ବିଶ୍ୱରୂପନ ବସିଛନ୍ତି । ରଥ ଉପରେ ଥିବା ପେରିୟାନୟାକି ପ୍ରତିମୂର୍ତ୍ତି ଦୁଇ ପାଖରେ ମହାଲକ୍ଷ୍ମୀ ଓ ସରସ୍ୱତୀ ଠିଆ ହୋଇଛନ୍ତି । 
ମନ୍ଦିରର ଅନ୍ୟ ସ୍ଥାନରେ ସିଦ୍ଧି ବିନାୟକ ଗଣେଶ, ସିଦ୍ଧି-ବୁଦ୍ଧି ବିନାୟକ ଗଣେଶ, ବିରଭଦ୍ର, ମହାକାଳୀ, କାରଟିକେୟ, ବିଶ୍ୱବ୍ରହ୍ମ, ଗାୟତ୍ରୀ, ଦୂର୍ଗା, ଦକ୍ଷିଣମୂର୍ତ୍ତି ଓ ପ୍ରତ୍ୟଗୀର ଅଛନ୍ତି ।ଏଠାରେ ପବିତ୍ର ସାଗର ଜଳ ଓ ପବିତ୍ର ଆମ୍ବ ଗଛ ଅଛି ।

ମନ୍ଦିର ପରିଚାଳନା

ମାଡ୍ରାସ ହାଇ କୋର୍ଟ ନିର୍ଦ୍ଦେଶ ମତେ ପରମ୍ପରାକ୍ରମେ ମନ୍ଦିରର ପରିଚାଳନା ବିଶ୍ୱକର୍ମା ଗୋଷ୍ଠୀ କରନ୍ତି । ଗୋଟିଏ ମାନେଜିଙ୍ଗ ଟ୍ରଷ୍ଟବୋର୍ଡରେ ୫ ଜଣ ସଭ୍ୟ ଭୋଟ ଜରିଆରେ ଗୋଷ୍ଠୀରୁ ନିର୍ବାଚିତ ହୁଅନ୍ତି ।

ଏହା ମଧ୍ୟ ଦେଖନ୍ତୁ

 Religion in Chennai
 Heritage structures in Chennai

ଆଧାର

ବାହ୍ୟ ଲିଙ୍କ

Chennai Sri Kālikāmbal Kamadeswarar Devasthanam

ଚେନ୍ନାଇର ହିନ୍ଦୁ ମନ୍ଦିର
ନବକଳେବର ଓଡ଼ିଆ ଭାଷାରେ ମଞ୍ଚସ୍ଥ ଏକ ନାଟକ । ଏହି ନାଟକଟିର ପ୍ରଯୋଜନା କରିଥିଲେ ବିନି ସାମଲ, ଯାହାକି ସାଇଶ୍ରଦ୍ଧା ପ୍ରଡ଼କ୍ସନ ଟ୍ରଷ୍ଟଦ୍ୱାରା ନିର୍ମିତ ହୋଇଥିଲା । ଶଙ୍କର ତ୍ରିପାଠୀ ଏହି ନାଟକଟି ରଚନା କରିଥିଲେ ଏବଂ ଏହାର ନିର୍ଦ୍ଦେଶନା ଦେଇଥିଲେ ଧୀର ମଲ୍ଲିକ । ଏହି ନାଟକର ମୁଖ୍ୟ ଭୂମିକାରେ ଅଭିନୟ କରିଥିଲେ ଉଷସୀ ମିଶ୍ର ।

ଅଭିନୟ 
 ଉଷସୀ ମିଶ୍ର

ଗୀତ ଓ ସଙ୍ଗୀତ 
ଏହି ନାଟକଟିର ସ୍ୱର ସଂଯୋଜନା କରିଥିଲେ ମଳୟ ମିଶ୍ର ।

ଆଧାର 

ଓଡ଼ିଆ ନାଟକ
ଉଇକିମିଡ଼ିଆ ଫାଉଣ୍ଡେସନ, Inc. ଏକ ଆମେରିକୀୟ ଅଣଲାଭକାରି ଦାତବ୍ୟ ସଙ୍ଗଠନ ଯାହା ଯୁକ୍ତରାଷ୍ଟ୍ର ଆମେରିକାର ସାନଫ୍ରାନସିସ୍କୋ, କାଲିଫର୍ଣ୍ଣିଆଠାରେ ଅବସ୍ଥିତ ଓ ଆଗରୁ ଏହା ଅବସ୍ଥିତ ଥିବା ଫ୍ଲୋରିଡ଼ା ରାଜ୍ୟର ଅନୁଶାସନ ଦେଇ ପରିଚାଳିତ । ଏହା ଅନେକଗୁଡ଼ିଏ ମିଳିତ ଚେଷ୍ଟାରେ ପରିଚାଳିତ ଅନଲାଇନ ଉଇକି ପ୍ରକଳ୍ପ ଯଥା; ଉଇକିପିଡ଼ିଆ, ଉଇକିଅଭିଧାନ, ଉଇକିକଥା, ଉଇକିପୋଥି, ଉଇକିଉତ୍ସ, ଉଇକିମିଡ଼ିଆ କମନ୍ସ, ଉଇକିସ୍ପିସିସ, ଉଇକିଖବର, ଉଇକିମହାବିହାର, ଉଇକିମିଡ଼ିଆ ଇନକୁବେଟର,  ଓ ଏହାର ଅଚଳ ପ୍ରକଳ୍ପ, ନୁପିଡ଼ିଆ ଆଦିକୁ ପରିଚାଳନ କରିଥାଏ । ଏହାର ମୁଖ୍ୟ ପ୍ରକଳ୍ପ ଉଇକିପିଡ଼ିଆ ଜଗତର ସବୁଠାରୁ ଅଧିକ ପଢ଼ାଯାଉଥିବା ୧୦ଟି ସାଇଟ ଭିତରୁ ଗୋଟିଏ । ଏହି ସଙ୍ଗଠନର ଆରମ୍ଭ ବିଦ୍ଧିବଦ୍ଧ ଭାବରେ ଜୁନ ୨୦, ୨୦୦୩ରେ ଉଇକିପିଡ଼ିଆର ସହ-ପ୍ରତିଷ୍ଠାତା ଜିମି ଉଏଲସ,ଙ୍କ ଦେଇ ହୋଇଥିଲା ଯେ ଉଇକିପିଡ଼ିଆକୁ ନିଜ କମ୍ପାନୀ ବୋମିସ ସହ ପରିଚାଳନା କରୁଛନ୍ତି ।

ଆଧାର

ବାହାର ଲିଙ୍କ 

 Official website
 Wikimedia blog
 Wikimedia on freenode, irc.freenode.net
 Wikimedia Foundation mailing list archives

ନଥି (ବିବରଣୀ,ଯୋଜନା ଆଦି) 
 Wikimedia Foundation 2010-11 Annual Plan (published on 29 June 2010)
 Wikimedia Foundation's financial report , wikimediafoundation.org
 The Wikimedia Foundation annual report , wikimediafoundation.org
 , wikimediafoundation.org
 , upload.wikimedia.org

ବାକିସବୁ 
 Wikimedia-pedia, knowledge-base, strategy.wikimedia.org
 Public Record for Wikimedia Foundation Inc., Division of Corporations – Florida Department of State, sunbiz.org
 The Wikimedia Foundation profile at Charity Navigator, charitynavigator.org
 Sheldon Rampton's WikiEN-l post, mail.wikipedia.org
 en.Wikizine.org  (An independent internal news bulletin for the members of the Wikimedia community)

Organizations established in 2003
2003 establishments in the United States
Educational foundations
Foundations based in the United States
Internet companies of the United States
Non-profit organizations based in the United States
Non-profit organizations based in San Francisco, California
Non-profit organizations based in Florida
501(c)(3) nonprofit organizations
Nonprofit technology
St. Petersburg, Florida
Wiki communities
Wikimedia Foundation
Crowdsourcing
ଦକ୍ଷିଣ କାଳୀ ମନ୍ଦିର (ନେପାଳୀ: ଦକ୍ଷିନକାଳୀ ମନ୍ଦିର) ନେପାଳରେ ଥିବା ଏକ ହିନ୍ଦୁ କାଳୀ ମନ୍ଦିର । ଏହା କାଠମାଣ୍ଡୁଠାରୁ ୨୨ କିମି ଦୂରରେ ଓ ଫରପିଙ୍ଗ ଗ୍ରାମଠାରୁ ଏକ କିମି ଦୂରରେ ରହିଛି । ଏହି କାଳୀଙ୍କର ଦକ୍ଷିଣ ପାଦ ଶିବଙ୍କର ଛାତି ଉପରେ ଥାଏ; କେତେକ ବର୍ଣ୍ଣନାରେ ବାମକାଳୀଙ୍କ ବାମ ପାଦ ଶିବଙ୍କର ଛାତି ଉପରେ ଥାଏ । ଦକ୍ଷିଣ ଉତ୍ସବରେ ଦେବୀଙ୍କୁ ଛୋଟ ଗଞ୍ଜା ଓ ବୋଦା ବଳି ଦିଆଯାଏ । ଦକ୍ଷିଣ କାଳୀ ମନ୍ଦିରର ଧାର୍ମିକ ମୂଲ୍ୟ ନେପାଳର ପଶୁପତିନାଥ ମନ୍ଦିର ଓ ମାନକମନ ମନ୍ଦିର ସାଥିରେ ସମାନ ଥାଏ । ଏହା ପର୍ଯ୍ୟଟକମାନଙ୍କର ଏକ ଲୋକପ୍ରିୟ ପାଦଚଲା ସ୍ଥାନ । ଲୋକପ୍ରିୟ ଉଦାର ଦକ୍ଷିଣକାଳୀ ଭକ୍ତ ଓ ତାଙ୍କ ପିଲାଙ୍କୁ ସମସ୍ତ ବିପଦରୁ ରକ୍ଷା କରନ୍ତି  ବୋଲି ଲୋକ ବିଶ୍ୱାସ ରହିଛି।

କିମ୍ବଦନ୍ତୀ 
ଦକ୍ଷିଣକାଳୀ ନାମର ସୃଷ୍ଟି ବିଷୟରେ କେତେକ କାହାଣୀ ଅଛି । ଗୁରୁ ପୂଜା ପରେ ଦକ୍ଷିଣା ଦେବା ପରମ୍ପରା ଅଛି । ଏହି ଡାହାଣ ଡାହାଣ ହାତରେ ଦିଆଯାଏ । ଦକ୍ଷିଣକାଳୀଙ୍କର ଦୁଇ ହାତ ବର ଦେବା ବା ଆଶୀର୍ବାଦ ଦେବା ମୁଦ୍ରାରେ ଥାଏ । ମୃତ୍ୟୁର ଦେବତା ଯମଙ୍କର ବାସସ୍ଥାନ ଦକ୍ଷିଣରେ ଥିବା ବିଶ୍ବାସ କରାଯାଏ । ଏକ କାହାଣୀ ଅନୁସାରେ କାଳୀଙ୍କର ନାମ ଶୁଣି ଯମ ଭୟରେ ପଳାୟନ କରିଥିଲେ । ତେଣୁ କାଳୀଙ୍କୁ ପୂଜା କରୁଥିବା ଲୋକମାନେ ମୃତ୍ୟୁ ଉପରେ ଜୟ ଲାଭ କରୁଥିବା ବିଶ୍ୱାସ କରାଯାଏ । ଏହି ମନ୍ଦିରଟି ଲାଠମାଣ୍ଡୁ ଉପତ୍ୟକାର ଦକ୍ଷିଣ ଦିଗରେ ଅବସ୍ଥିତ ।

ଗ୍ୟାଲେରି

ଅଧିକ ଦେଖନ୍ତୁ
 ପଶୁପତିନାଥ ମନ୍ଦିର
 ନେପାଳରେ ଥିବା ହିନ୍ଦୁ ମନ୍ଦିରଗୁଡ଼ିକର ତାଲିକା

ଆଧାର

ଅଧିକ ପଠନ
von Schroeder, Ulrich. 2019. Nepalese Stone Sculptures. Volume One: Hindu; Volume Two: Buddhist. (Visual Dharma Publications). . Contains SD card with 15,000 digital photographs of Nepalese sculptures and other subjects as public domain.
 
ନେପାଳର ହିନ୍ଦୁ ମନ୍ଦିର
ଦ୍ୱାରକେଶ୍ୱର ନଦୀ () (ଧଲକିସର ନାମରେ ଭି କୁହାଯାଏ  ), ଭାରତୀୟ ରାଜ୍ୟ ପଶ୍ଚିମ ବଙ୍ଗର ପଶ୍ଚିମାଞ୍ଚଳରେ ପ୍ରବାହିତ ଏକ ମୁଖ୍ୟ ନଦୀ ।

ଗତିପଥ 
 ଏହି ନଦୀ ପୁରୁଲିଆ ଜିଲ୍ଲାର ତିଳବୋନୀପାହାଡରୁ ନିର୍ଗତ ହେଇ ବଙ୍କୁରା ଜିଲ୍ଲାକୁ ଛତନା ନିକଟରେ ପ୍ରବେଶ କରେ । ଏହା ଜିଲ୍ଲାର ସମୁଦାଯ ଦୈର୍ଘ୍ୟ ଅତିକ୍ରମ କରି ବର୍ଦ୍ଧମାନ ଜିଲ୍ଲାର ଦକ୍ଷିଣ ପୂର୍ବ ଅଞ୍ଚଳରେ ପ୍ରବେଶ କରେ । ତାହା ପରେ ଏହା ହୁଗୁଳି ଜିଲ୍ଲା ଦେଇ ପ୍ରବାହିତ ହୁଏ । 

ଏହି ନଦୀ ସିଲାଇ ନଦୀ ସହ ଘଟଳଠାରେ ମିଳିତ ହୁଏ ଓ ଉଭୟ ନଦୀ ମିଶି ରୂପନାରାୟନ ନଦୀ ଭାବରେ ପରିଚିତ ହୁଏ । ଏହା ହାୱଡା ଜିଲ୍ଲାରେ ହୁହୁଳି ନଦୀ ସହ ଗଡିଆରା ନାମକ ସ୍ଥାନରେ ମିଳିତ ହୁଏ । 

ବହୁ ପରିମାଣର ପଟୁ ମାଟି ବହନ କରୁଥିବାରୁ ନଦୀର ମୁହାଣ ପୋତି ହେଇ ବର୍ଷା ଦିନ ଏହା କୁଳ ଲଙ୍ଘିଥାଏ ।

ପ୍ରକଳ୍ପ ସମୂହ 
ସରକାରଙ୍କଦ୍ୱାରା  ଏହି ନଦୀ ଉପରେ ଦ୍ୱାରକେଶ୍ୱରଠାରେ ଏକ ବନ୍ଧ ନିର୍ମାଣ ଯୋଜନା ରହିଛି । ଏଠି ପାଇଁ ପ୍ରକଳ୍ପ ଅନୁଧ୍ୟାନ କାର୍ଯ୍ୟ 2004 ମସିହାରେ କରଯାଇଥିଲା । .

ଆଧାର

ପୁନଶ୍ଚ ଦେଖଣା 

Rivers of West Bengal
ଡମଡମଣି ପୀଠ ଓଡ଼ିଶାର ଏକ ପର୍ଯ୍ୟଟନ ସ୍ଥଳୀ । ଏଠାରେ ହିନ୍ଦୁ ଦେବୀ ଡମଡମଣି ଓ ମା ବନଦୁର୍ଗାଙ୍କ ମନ୍ଦିର ରହିଛି । ବିଶେଷ କରି ମକର ସଂକ୍ରାନ୍ତି ଏବଂ ଅନ୍ୟାନ୍ୟ ପର୍ବପର୍ବାଣିରେ ଏଠାକୁ ଭକ୍ତମାନେ ଦର୍ଶନ ପାଇଁ ଆସିଥାନ୍ତି । ନିକଟରେ ଏକ ଝରଣା ମଧ୍ୟ ରହିଛି ଓ ସେଠାରେ ବଣଭୋଜି ପାଇଁ ଲୋକସମାଗମ ହୋଇଥାଏ । ଏହି ସ୍ଥାନଟି ଆଖପାଖରେ ପର୍ବତ ଏବଂ ଜଙ୍ଗଲ ରହିଛି ।

ଅବସ୍ଥାନ 
ଡମଡମଣି ପୀଠ କଟକ ଜିଲ୍ଲାସ୍ଥିତ ଚୌଦ୍ୱାରଠାରୁ ୧୨ କି.ମି ଦୂରରେ ଏବଂ କଟକ ସହରଠାରୁ ୩୦ କିଲୋମଟର ଦୂରରେ ଅବସ୍ଥିତ ।

ଆଧାର 

କଟକ ଜିଲ୍ଲା
ଓଡ଼ିଶାର ଦେବୀ ମନ୍ଦିର‎
ଓଡ଼ିଶାର ପର୍ଯ୍ୟଟନ ସ୍ଥଳସମୂହ
ପିଏମ କେୟାରସ ଫଣ୍ଡ ବା ପ୍ରଧାନମନ୍ତ୍ରୀ ନାଗରିକ ସହାୟତା ଏବଂ ଆପାତକାଳୀନ ସ୍ଥିତି ନିଧି ଭାରତରେ କରୋନାଭୂତାଣୁ ରୋଗ ୨୦୧୯ର ମୁକାବିଲା ପାଇଁ ୨୦୨୦ ମସିହା ମାର୍ଚ୍ଚ ୨୮ ତାରିଖରେ ଗଠନ ହୋଇଛି । ଏହି ଫଣ୍ଡର କରୋନାଭୂତାଣୁ ପ୍ରକୋପରୁ ପ୍ରତିକାର ଏବଂ ଭବିଷ୍ୟତରେ ମହାମାରୀ ପରି ସ୍ଥିତିର ମୁକାବିଲା ଦିଗରେ ଉପଯୋଗ କରାଯିବ । ପ୍ରଧାନମନ୍ତ୍ରୀ ସ୍ୱୟଂ ଏହି ଟ୍ରଷ୍ଟର ଅଧକ୍ଷ ଅଟନ୍ତି । ଗୃହମନ୍ତ୍ରୀ ଅମିତ ଶାହ, ପ୍ରତିରକ୍ଷା ମନ୍ତ୍ରୀ ରାଜନାଥ ସିଂହ ଏବଂ ବିତ୍ତମନ୍ତ୍ରୀ ନିର୍ମଳା ସୀତାରମଣ ଏହାର ଅନ୍ୟ ଟ୍ରଷ୍ଟି ।</p> ଏହି କୋଷ ସୂକ୍ଷ୍ମ ଯୋଗଦାନ ଅର୍ଥାତ ସ୍ୱଳ୍ପ ପରିମାଣର ଅର୍ଥ ମଧ୍ୟ ସ୍ୱୀକାର କରିଥାଏ । ଏଥିକୁ ନ୍ୟୁନତମ ଦାନରାଶି ୧୦ ଟଙ୍କା ବୋଲି ନିର୍ଦ୍ଧିଷ୍ଟ କରାଯାଇଛି । ଫଣ୍ଡକୁ କରାଯାଇଥିବା ଦାନରାଶି ଆୟକର ବିହୀନ ଅଟେ । ପ୍ରଧାନମନ୍ତ୍ରୀ କହିଥିଲେ, କରୋନା ବିରୁଦ୍ଧରେ ଏହି ଯୁଦ୍ଧ ପାଇଁ ତାଙ୍କ ଅଫିସକୁ ବହୁ ଲୋକ ଅର୍ଥ ଯାଚନା କରିଥିଲେ । ଏଥିରୁ ଅନୁପ୍ରାଣିତ ହୋଇ ସେ ଏହି ଆପଦାର ପ୍ରବନ୍ଧନ ଏବଂ ଅନୁସନ୍ଧାନ ପାଇଁ ପିଏମ କେୟାରସ ଫଣ୍ଡର ସ୍ଥାପନା କରିଥିଲେ ।</p>
ପିଏମ କେୟାରସ ଫଣ୍ଡ ପ୍ରଧାନମନ୍ତ୍ରୀ ଜାତୀୟ ସହାୟତା ପାଣ୍ଠି (PMNRF)ଠାରୁ ଭିନ୍ନ ।

ପ୍ରୋତ୍ସାହନ 
ଜୁନ ୩୦ ତାରିଖ ପୂର୍ବରୁ ପିଏମ କେୟାରସ ଫଣ୍ଡକୁ ଦାନ କରାଯାଇଥିବା ଅର୍ଥରାଶି ଆୟକର ଅଧିନିୟମ ୧୯୬୧ ଅନୁସାରେ ଆୟକର ମୁକ୍ତ ଅଟେ । କର୍ପୋରେଟ ମାମଲାର ମନ୍ତ୍ରାଳୟଦ୍ୱାରା ଘୋଷଣା କରାଯାଇଛି ଯେ, ଏହି ଫଣ୍ଡରେ ଯୋଗଦାନକୁ କମ୍ପାନୀମାନଙ୍କର କର୍ପୋରେଟ ସାମାଜିକ ଉତ୍ତରଦାୟିତ୍ୱ ଭାବେ ଗ୍ରହଣ କରାଯିବ ଏବଂ ଆସନ୍ତା ବର୍ଷମାନଙ୍କରେ ସେମାନଙ୍କଠାରୁ ଅତିରିକ୍ତ CSR (କର୍ପୋରେଟ ସୋସିଆଲ ରେସ୍ପନ୍ସିବିଲିଟି) ଆଶା କରାଯିବ ନାହିଁ ।

ପ୍ରତିକ୍ରିୟା 
ପ୍ରଧାନମନ୍ତ୍ରୀ ଜାତୀୟ ସହାୟତା ପାଣ୍ଠି ଥାଉ ଥାଉ କାହିଁକି ଅନ୍ୟ ଏକ ଫଣ୍ଡଟି ଗଠନ କରାଗଲା ଏହା ଉପରେ ଅନେକ ବିପକ୍ଷ ଦଳ ନେତା ପ୍ରଶ୍ନ ଉଠାଇଛନ୍ତି । ଏଥିସହିତ ଫଣ୍ଡଟିର ପଞ୍ଜିକରଣ ଦିନ, କେଉଁ ନିୟମ ଅଧୀନରେ ଏହାର ଗଠନ କରାଗଲା ଏବଂ କାହିଁକି ଅନ୍ୟ କୌଣସି ସାମାଜିକ ଗୋଷ୍ଠୀ ବା ବିପକ୍ଷ ଦଳର ବ୍ୟକ୍ତିଙ୍କୁ ଟ୍ରଷ୍ଟରେ ସାମିଲ କରାଗଲା ନାହିଁ - ଏହା ଉପରେ ମଧ୍ୟ ପ୍ରଶ୍ନବାଚୀ ସୃଷ୍ଟି ହୋଇଛି । ବିଭିନ୍ନ ରାଜ୍ୟର ମୁଖ୍ୟମନ୍ତ୍ରୀମାନେ ମଧ୍ୟ ରାଜ୍ୟସ୍ତରୀୟ ବିପର୍ଯ୍ୟୟ କୋଷ ତୁଳନାରେ ପିଏମ କେୟାରସ ଫଣ୍ଡର ମହତ୍ତ୍ୱ ସମ୍ପର୍କରେ ପ୍ରଶ୍ନ କରିଛନ୍ତି ।</p>
ବିତ୍ତ ମନ୍ତ୍ରାଳୟର ରାଜସ୍ୱ ବିଭାଗ ନିଜ କର୍ମଚାରୀମାନଙ୍କୁ ୨୦୨୧ ମସିହା ମାର୍ଚ୍ଚ ମାସ ପର୍ଯ୍ୟନ୍ତ ପ୍ରତ୍ୟେକ ମାସର ବେତନରୁ ଏକ ଦିନର ବେତନ ଫଣ୍ଡକୁ ଦାନ କରିବାକୁ ଅନୁରୋଧ କରିଛି । ଯେଉଁ କର୍ମଚାରୀମାନେ ଏଥିରେ ଇଚ୍ଛୁକ ନୁହେଁ, ତାଙ୍କୁ ଲିଖିତ ଆବେଦନ ପତ୍ର ଦେବାକୁ ଅନୁରୋଧ କରାଯାଇଛି, ଯାହାକି କିଛିଙ୍କ ମନରେ ଆପତ୍ତି ଜାତ କରାଇଛି ।</p>
ଫଣ୍ଡ ଗଠନର ତୁରନ୍ତ ପରେ ଅନେକ ନକଲି ଖାତାର ଚଳନ ଦେଖିବାକୁ ମିଳିଥିଲା । ପ୍ରକୃତ ୟୁ.ପି.ଆଇ ଖାତାର ନାମ pmcares@sbi ଏବଂ pmcares@iob ଥିବା ବେଳେ ଦିଲ୍ଲୀ ପୋଲିସ ଠକେଇ ଉଦ୍ଦେଶ୍ୟରେ 's' କାଟି pmcare@sbi ଭାବେ ଗୋଟିଏ ବ୍ୟାଙ୍କ ଖାତା ଖୋଲିଥିବା ବ୍ୟକ୍ତିକୁ ଗିରଫ କରିଥିଲା ।

ଆହୁରି ଦେଖନ୍ତୁ 

 ପ୍ରଧାନମନ୍ତ୍ରୀ ଜାତୀୟ ସହାୟତା ପାଣ୍ଠି
 ମୁଖ୍ୟମନ୍ତ୍ରୀ ସହାୟତା ପାଣ୍ଠି, ଓଡ଼ିଶା
 ୨୦୧୯ ନୂତନ କରୋନାଭୂତାଣୁ
 ଆରୋଗ୍ୟ ସେତୁ

ଆଧାର 

ସରକାରୀ ଯୋଜନା